b'\n_START_ARTICLE_\nJosep Gramunt de Moragas\n_START_SECTION_\nBiografia\n_START_PARAGRAPH_\nFill de Josep Gramunt i Subiela, un tarragon\xc3\xad que va reunir al llarg de la seva vida una important col\xc2\xb7lecci\xc3\xb3 de llibres sobre Tarragona, Poblet i Santes Creus, ingress\xc3\xa0 a la Companyia de Jes\xc3\xbas el 1945. Es llicenci\xc3\xa0 en Dret per la Universitat de Madrid, despr\xc3\xa9s d\'estudiar entre els anys 1945 i 1948, en Filosofia l\'any 1950, i en Teologia l\'any 1958, per la secci\xc3\xb3 Sant Francesc de Borja de la Facultat de Teologia de Catalunya a Sant Cugat del Vall\xc3\xa8s. Tamb\xc3\xa9 es va diplomar en Periodisme per la Universitat Internacional Men\xc3\xa9ndez Pelayo de Santander i Comunicaci\xc3\xb3 Social per la Syracuse University de Nova York el 1965. Abans, el 1952 es va traslladar a Bol\xc3\xadvia, on s\xe2\x80\x99establ\xc3\xad a La Paz. En 1991 va obtenir la nacionalitat boliviana, que va mantenir al costat de l\'espanyola. Es dedic\xc3\xa0 al periodisme i a l\xe2\x80\x99ensenyament. Director de l\xe2\x80\x99Ag\xc3\xa8ncia EFE de La Paz, entre els anys 1967 i 1979, i corresponsal de l\xe2\x80\x99ag\xc3\xa8ncia alemanya DPA, fund\xc3\xa0 la primera ag\xc3\xa8ncia de not\xc3\xadcies de Bol\xc3\xadvia, Fides (ANF), l\xe2\x80\x99any 1963, que dirig\xc3\xad fins al 2013, despr\xc3\xa9s de mig segle al capdavant d\'aquest mitj\xc3\xa0. Cofundador tamb\xc3\xa9 d\xe2\x80\x99ERBOL (Educaci\xc3\xb3n Radiof\xc3\xb3nica de Bolivia), associaci\xc3\xb3 privada d\xe2\x80\x99emissores radiof\xc3\xb2niques dedicades inicialment a l\xe2\x80\x99alfabetitzaci\xc3\xb3 (1967) i que posteriorment s\xe2\x80\x99ha diversificat i ha obtingut una forta implantaci\xc3\xb3. Catedr\xc3\xa0tic de deontologia de la comunicaci\xc3\xb3 social a la Universitat Cat\xc3\xb2lica de Bol\xc3\xadvia (1975-78). Autor de diverses obres sobre periodisme i d\'an\xc3\xa0lisi sociopol\xc3\xadtic, a m\xc3\xa9s de columnista dels m\xc3\xa9s importants diaris bolivians, escriv\xc3\xad llibres sobre comunicaci\xc3\xb3 i periodisme i \xc3\xa9s coautor de les obres El di\xc3\xa1logo para la democracia (1986) i Bolivia en el a\xc3\xb1o 2010 (1987). Editorialista i analista pol\xc3\xadtic en la premsa boliviana, fou membre de la redacci\xc3\xb3 del diari de La Paz Raz\xc3\xb3n, on col\xc2\xb7labor\xc3\xa0 habitualment. Fou professor invitat a l\xe2\x80\x99Escola d\xe2\x80\x99Alts Estudis Nacionals de Bol\xc3\xadvia i de l\xe2\x80\x99Escola Diplom\xc3\xa0tica i director del Programa Hispanoameric\xc3\xa0 de la R\xc3\xa0dio Vaticana (Roma, 1971). Des del 2015 va viure en Cochabamba, ciutat on va passar els cinc darrers anys de la seva via, abans de morir, a la casa jesu\xc3\xafta nostra Senyora de l\'Esperan\xc3\xa7a.\n_START_SECTION_\nReconeixements\n_START_PARAGRAPH_\nReb\xc3\xa9 nombroses distincions: dos premis Ondas de l\'espanyola Cadena SER a 1971 i el 1973 per la seva tasca per a l\'alfabetitzaci\xc3\xb3 i educaci\xc3\xb3 d\'adults a l\'\xc3\xa0rea rural de Bol\xc3\xadvia, i els premis de periodisme de la Fundaci\xc3\xb3n Ballivi\xc3\xa1n (1983), Nacional de periodisme de Bol\xc3\xadvia (1993) i "Libertad" de l\'Associaci\xc3\xb3 Nacional de Premsa de Bol\xc3\xadvia (2009). Tamb\xc3\xa9 va rebre una Menci\xc3\xb3 especial del Premi Rei d\'Espanya a la millor tasca period\xc3\xadstica el 1984. L\'Associaci\xc3\xb3 Nacional de la Premsa, que agrupa la majoria dels mitjans escrits de Bol\xc3\xadvia, li va conferir el Premi Llibertat a 2009. El 2013 la Universitat Cat\xc3\xb2lica Boliviana "Samn Pablo" va atorgar el grau acad\xc3\xa8mic de Doctor honoris causa al P. Josep Gramunt de Moragas, per haver dedicat la seva vida al servei de la comunicaci\xc3\xb3 social, com a defensor de la llibertat d\'expressi\xc3\xb3 a Bol\xc3\xadvia i com un exemple per a les noves generacions de comunicadors socials.'